Document ID: 32005R1964

32005R1964
L 316/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EO) № 1964/2005 НА CЪВЕТА
от 29 ноември 2005 година
относно митническите ставки за банани
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 133 от него,
като взе предвид предложението на Комисията,
като има предвид, че:
(1)
Регламент (ЕИО) № 404/93 на Съвета от 13 февруари 1993 г. относно общата организация на пазара на банани (1) предвижда влизането в сила не по-късно от 1 януари 2006 г. само на тарифен режим за вноса на банани.
(2)
На 12 юли 2004 г. Съветът упълномощи Комисията да започне преговори по член XXVIII на Общото споразумение за митата и търговията ГАТТ 1994, с оглед да бъдат променени някои концесии за банани. Комисията уведоми съответно Световната търговска организация (СТО) на 15 юли 2004 г. за намерението си да промени концесиите за позиция 0803 00 19 (банани) в графика на ЕО CXL. Преговорите се водят от Комисията в консултации с Комитета, създаден по силата на член 133 от Договора, и Специалния комитет по земеделието и в рамките на директивите за водене на преговори, приети от Съвета.
(3)
Комисията не постигна приемливо споразумение с Еквадор и Панама, които проявяват принципен интерес за доставка, и с Колумбия и Коста Рика, които проявяват значителен интерес за доставката на продукти от подпозиция по ХС 0803 00 19 (банани). По силата на приложението към Решение на министерската конференция на СТО от 14 ноември 2001 г. за Европейските общности - Партньорското споразумение между страните от Африка, Карибите и Тихоокеанския басейн и ЕО, Комисията проведе консултации също и с други членове на СТО. Тези консултации не доведоха до постигането на приемливо споразумение.
(4)
На 31 януари 2005 г. Общността уведоми СТО за намерението си да замени концесиите си по позиция 0803 00 19 (банани) със задължително мито от 230 EUR/тон.
(5)
Арбитражната процедура, определена в приложението към решението бе инициирана на 30 март 2005 г. Заключението на арбитражното решение, излязло на 1 август 2005 г. е, че митническата ставка за най-облагодетелствана нация от 230 EUR/тон, предложена от Комисията, не съответства на условията от цитираното по-горе приложение, тъй като няма да доведе най-малкото до запазване на пълния достъп до пазара на доставчиците от най-облагодетелстваните нации. Комисията преразгледа предложението на Общността в светлината на арбитражното заключение. Заключението на второто арбитражно решение, излязло на 27 октомври 2005 г. е, че преразгледаното предложение за митническата ставка за най-облагодетелствана нация от 187 EUR на тон не решава въпроса. Поради това Комисията допълнително промени предложението си, с цел да реши въпроса.
(6)
Съгласно ангажиментите на Общността в рамките на партньорското споразумение между страните от Африка, Карибския и Тихоокеанския басейн и ЕО следва също да бъде определена квота с митническа ставка за банани с произход от страните от Африка, Карибския и Тихоокеанския басейн.
(7)
Мерките, необходими за изпълнението на настоящия регламент, както и преходните мерки, свързани по-конкретно с управлението на тарифната квота за банани с произход от страните от Африка, Карибите и Тихоокеанския басейн, следва да бъдат приети съобразно с Решение 1999/468/ЕО на Съвета от 28 юни 1999 г. за определянето на процедурите за упражняване на правомощията по прилагането, предоставени на Комисията (2),
ПРИЕ НАСТОЯЩИЯ РЕГЛАМЕНТ:
Член 1
1. Считано от 1 януари 2006 г. митническата ставка за банани (код по КН 0803 00 19) става 176 EUR/тон.
2. Всяка година oт 1 януари, като се започне от 1 януари 2006 г., за вноса на банани (код по КН 0803 00 19) с произход от страните от Африка, Карибите и Тихоокеанския басейн се предоставя автономна тарифна квота от 775 000 тона нето тегло при нулева ставка на митото.
Член 2
Мерките, необходими за изпълнението на настоящия регламент, както и преходните мерки за улесняване преминаването от сега съществуващите договорености към установените в настоящия регламент, следва са бъдат приети съобразно с процедурата, упомената в член 3, параграф 2.
Член 3
1. Комисията се подпомага от Управителния комитет по бананите, създаден с член 26 от Регламент (ЕИО) № 404/93 (по-нататък наричан „Комитета“).
2. При позоваване на настоящия параграф се прилагат членове 4 и 7 от Решение 1999/468/ЕО.
Срокът, определен в член 4, параграф 3 от Решение 1999/468/ЕО, се определя на един месец.
3. Комитетът приема свой процедурен правилник.
Член 4
Настоящият регламент влиза в сила на третия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 29 ноември 2005 година.

Labels: 3
17
18
15